Anne Heche

Anne Celeste Heche [heɪtʃ] () oli yhdysvaltalainen näyttelijä. Hänet palkittiin Daytime Emmyllä kaksoisroolistaan saippuasarjassa Another World. Hän oli pääroolissa sarjassa Teoria miehistä ja näytteli myös useissa menestyselokuvissa 1990-luvulla. Heche tunnetaan myös myrskyisästä yksityiselämästään, johon kuului rikkinäinen lapsuus, päihdeongelmat ja 1990-luvun loppuun ajoittunut kohusuhde Ellen DeGeneresin kanssa. == Perhetausta ja nuoruus == Anne Heche syntyi Ohion Aurorassa vuonna 1969. Hänen vanhempansa olivat konservatiivikristittyjä; isä Don Heche oli baptistien kuoronjohtaja ja äiti Nancy oli kotiäitinä. Heche oli nuorin viidestä sisaruksesta. Hänen lapsuudessaan perhe muutti usein ympäri Ohioa ja myöhemmin New Jerseyä. Heche oli 13-vuotias, kun hänen isänsä kuoli aidsiin. Hänen mukaansa isä oli saanut sairauden homoseksistä ja salannut homoseksuaalisuutensa perheeltään. Heche väitti myös isänsä raiskanneen hänet lapsena useasti ja saaneensa isältään sukuelinherpeksen. Perheen muut jäsenet kiistivät väitteet. Hechen isän kuolema jätti perheen taloudelliseen pulaan, vaikka tämä oli jo ollut asumuserossa perheestään. Heche löysi töitä ravintolateatterista, jossa hän ansaitsi 100 dollaria viikossa. Heche muisteli: ”Löysin taivaan näyttämöltä. Minulle annettiin mahdollisuus kokea iloa ja elämää, jota ei ollut perheessäni”. Kolme kuukautta isän kuoleman jälkeen Hechen isoveli Nathan kuoli 18-vuotiaana auto-onnettomuudessa. Heche arveli myöhemmin veljensä kuolemaa itsemurhaksi. Hän muutti tapahtuman jälkeen äitinsä ja sisarensa Abigailin kanssa yhden makuuhuoneen asuntoon Chicagoon lähelle sukulaisiaan. Heche kävi Chicagossa edistyksellistä Francis W. Parker Schoolia, jossa hän jatkoi aktiivisesti näyttelemistä draamakursseilla. Kun hän oli 16-vuotias, kykyjenetsijä huomasi hänet koulunäytelmässä ja tarjosi koekuvausta saippuasarjaan As the World Turns. Heche kävi New Yorkissa koe- esiintymässä, ja hänelle tarjottiin osaa. Heche ei kuitenkaan voinut muuttaa New Yorkiin kesken kouluvuoden ja ilman huoltajaa, koska oli yhä alaikäinen, joten hän ei ottanut roolia vastaan. == Näyttelijänura == Hechelle tarjottiin toista koe-esiintymistä vuonna 1987, kun hänen viimeinen kouluvuotensa oli lopuillaan. Hän aloitti näyttelijän uransa heti valmistuttuaan high schoolista ja muutti New Yorkiin Another World -saippuasarjaa varten. Hän näytteli Another Worldissa vuosina 1987–1991 ja voitti muun muassa Daytime Emmyn vuonna 1991. Heche näytteli kaksoisroolissa kaksosia, joista toinen oli ystävällinen ja miellyttävä ja toinen hieman ilkeä ja särmikäs. Hän lähti sarjasta neljän vuoden jälkeen, koska ei kokenut saavansa oikeaa uraa saippuasarjan kautta. Seurasi rooleja televisioelokuvissa, jotka veivät Hecheä vähitellen kohti suuria tuotantoja. Hechen ensimmäinen elokuva oli An Ambush of Ghosts (1993), mutta hänen ensimmäinen merkittävä elokuvansa oli Donnie Brasco (1997). Siinä hän näytteli Johnny Deppin esittämän peitetehtävässä toimineen FBI-agentin vaimoa. Heche oli seuraavaksi mukana muun muassa elokuvissa Tulivuori (1997) ja Wag the Dog – häntä heiluttaa koiraa (1997). Hän oli yhdessä Harrison Fordin kanssa pääroolissa romanttisessa elokuvassa Kuusi päivää, seitsemän yötä (1998). Heche oli hieman aiemmin aloittanut suhteen televisiokoomikko Ellen DeGeneresin kanssa. Elokuva oli lippukassamenestys, mutta Hechen ura kärsi siitä pahoin. Ennakkoluuloja heterosta roolihahmosta ja tosielämän lesboromanssista ruodittiin julkisesti, ja Heche koki tämän vuoksi joutuneensa Hollywoodin mustalle listalle. Heche kertoi myöhemmin, että suhde stigmatisoi hänet niin pahasti, ettei hän saanut vuosikymmeneen tuottajilta lainkaan rooleja. Hechen 1990-luvun lopun elokuvia olivat Paluu paratiisiin ja Gus Van Santin ohjaama Psycho, joka on Alfred Hitchcockin Psykon uudelleenfilmatisointi. Hechen Broadway-debyytti tapahtui näytelmässä Proof (2002). Komediasta Twentieth Century (2004) Heche sai Tony- palkintoehdokkuuden. Televisioelokuvasta Gracie’s Choice (2004) Heche oli ehdokkaana Emmyyn. Sen jälkeen hän näytteli perhedraamassa Everwood ja sai vuonna 2006 oman sarjansa Teoria miehistä. Hän näytteli siinä parisuhdeasiantuntijaa, joka pakenee Alaskaan oman suhteensa kariuduttua. Sarja lopetettiin kahden kauden jälkeen. Hechen 2010-luvun elokuvia ovat esimerkiksi Cedar Rapids (2011) ja Catfight (2017). Televisiossa hän näytteli 2009–2011 HBO:n sarjassa Hung sekä pääroolissa lyhyeksi jääneissä sarjoissa Save Me, Aftermath ja The Brave. Heche lainasi ääntään ensimmäisen kerran animaatioelokuvaan Superman: Doomsday, jossa hän ääninäytteli Lois Lanea. == Kirja == Heche julkaisi vuonna 2001 muistelmateoksensa Call Me Crazy, jossa hän kuvailee näyttelijänuransa taustoja, mielenterveysongelmiaan ja lapsuuden kokemuksiaan seksuaalisesta hyväksikäytöstä. Hän kertoi vuonna 2021 suunnittelevansa toista muistelmakirjaa, joka valmistui hieman ennen hänen kuolemaansa. == Yksityiselämä == Uransa alkuvuosina 1990-luvulla Heche oli parisuhteessa näyttelijä Steve Martinin sekä Fleetwood Mac -yhtyeen kitaristin Lindsey Buckinghamin kanssa. Hechen suhde koomikko Ellen DeGeneresiin vuosina 1997–2000 sai paljon julkisuutta. Lesbosuhteen paljastuminen aiheutti Hechen ja hänen äitinsä välirikon. Hechen ja DeGeneresin ero oli myös hyvin julkinen, ja Heche sai hermoromahduksen. Hän kärsi harhoista ja hänet toimitettiin psykiatriseen sairaalaan sen jälkeen, kun hän oli pyrkinyt sisälle vieraan ihmisen kotiin. Tuolloin kävi ilmi, että hän oli käyttänyt ekstaasia. Lehdistö kirjoitti suurin otsikoin Hechen romahduksesta ja yleisesti uskottiin, ettei hän enää palaisi näyttelemään. Heche kuitenkin toipui ja onnistui elvyttämään uransa. Vuosina 2001–2007 Heche oli naimisissa kuvaaja Coleman Laffoonin kanssa. Heidän poikansa Homer syntyi vuonna 2002. Hechen ja DeGeneresin eron on huhuttu johtuneen Laffoonista. Teoria miehistä -sarjan kuvauksissa Heche rakastui vastanäyttelijäänsä James Tupperiin. Pari seurusteli vuodet 2007–2018. Heille syntyi Atlas-poika maaliskuussa 2009. Heche on kertonut alkaneensa käydä terapiassa Another World -sarjan kuvausten aikoihin, kun lapsuuden traumat olivat alkaneet nousta pintaan kuuluisuuden myötä. Hän pakeni vaikeita kokemuksiaan yhä enemmän myös päihteisiin ja loi itselleen alter egon Celestian, jota kuvaili Jumalan reinkarnaatioksi. Elokuussa 2022 Heche joutui auto-onnettomuuteen, kun hän ajoi kovalla ylinopeudella talon seinästä läpi. Kolarissa hän sai vakavia vammoja, ja aivovammojen vuoksi hänet julistettiin aivokuolleeksi. Tapauksesta aloitettiin rikostutkinta, sillä Hechen epäiltiin ajaneen autoa kokaiinin ja mahdollisesti myös fentanyylin vaikutuksen alaisena. Myöhemmässä ruumiinavauksessa paljastui, ettei hänellä ollut elimistössään kokaiinia tai muitakaan huumeita kolarihetkellä.Anne Heche julistettu aivokuolleeksi – poliisi aloitti rikostutkinnan onnettomuudesta, Iltalehti / Sanna Salo, 12.8.2022Näyttelijä Anne Heche järkyttävässä kolarissa – edelleen koomassa, MTV Uutiset, 11.8.2022, viitattu 12.8.2022 Heche kuoli 11. elokuuta, kun hänet todettiin aivokuolleeksi ja julistettiin samalla virallisesti kuolleeksi Kalifornian lain mukaisesti. Heche oli kuollessaan 53-vuotias. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1993 An Ambush of Ghosts An Ambush of Ghosts Denise 1993 Huckleberry Finnin seikkailut The Adventures of Huck Finn Mary Jane Wilks 1994 I’ll Do Anything I’ll Do Anything Claire 1994 Viikkorahat Milk Money Betty 1994 Kohtalon peliä A Simple Twist of Fate Tannyn kaveri 1995 Kuumat setelit Wild Side Alex Lee 1996 Naarasleijona The Juror Juliet 1996 Pie in the Sky Pie in the Sky Amy 1996 Puhumalla paras Walking and Talking Laura 1997 Donnie Brasco Donnie Brasco Maggie Pistone 1997 Tulivuori Volcano tri. Amy Barnes 1997 Tiedän mitä teit viime kesänä I Know What You Did Last Summer Melissa ”Missy” Egan 1997 Wag the Dog – häntä heiluttaa koiraa Wag the Dog Winifred Ames 1998 Kuusi päivää, seitsemän yötä Six Days, Seven Nights Robin Monroe 1998 Paluu paratiisiin Return to Paradise Beth McBride 1998 Psycho Psycho Marion Crane 1999 Verikyyneleet The Third Miracle Roxane 2000 Auggie Rose Auggie Rose Lucy Brown 2001 Prozac Nation Prozac Nation tri. Sterling 2002 John Q. John Q. Rebecca Payne 2004 Birth Birth Clara 2005 Lakanoiden välissä Sexual Life Gwen 2007 Suffering Man’s Charity Suffering Man’s Charity Helen Jacobsen 2007 What Love Is What Love Is Laura 2007 Superman: Doomsday Superman: Doomsday Lois Lane (äänirooli) 2008 Toxic Skies Toxic Skies tri. Tess Martin 2009 L.A. Gigolo Spread Samantha 2010 Katastrofikytät The Other Guys Pamela Boardman 2011 Cedar Rapids Cedar Rapids Joan Ostrowski-Fox 2011 Rampart Rampart Catherine 2012 That’s What She Said That’s What She Said Dee Dee 2012 Black November Black November Barbra 2012 Arthur Newman Arthur Newman Mina Crawley 2013 Nothing Left to Fear Nothing Left to Fear Wendy 2014 Wild Card Wild Card Roxy 2016 Opening Night Opening Night Brooke 2016 Catfight Catfight Ashley 2017 My Friend Dahmer My Friend Dahmer Joyce Dahmer 2017 The Last Word The Last Word Elizabeth 2017 Armed Response Armed Response Riley 2019 The Best of Enemies The Best of Enemies Mary Ellis 2020 The Vanished The Vanished Wendy Michaelson 2021 13 Minutes 13 Minutes Tammy 2022 What Remains What Remains Maureen 2023 Frankie Meets Jack Frankie Meets Jack Katrina 2023 Supercell Supercell Quinn Brody 2023 You’re Killing Me You’re Killing Me Astrid Schroder Televisioelokuvat Televisioelokuvat Televisioelokuvat Televisioelokuvat Vuosi Suomenkielinen nimi Alkuperäinen nimi Rooli 1992 O Pioneers! O Pioneers! Marie 1994 Muuria vasten Against the Wall Sharon 1994 Tyttöjä vankilassa Girls in Prison Jennifer 1994 The Investigator The Investigator Lucinda 1995 Kingfish: A Story of Huey P. Long Kingfish: A Story of Huey P. Long Aileen Dumont 1996 Hiljaiset seinät If These Walls Could Talk Christine Cullen (osassa ”1996”) 1997 Maanalaisia tarinoita Subway Stories raskaana oleva nainen (osassa ”Manhattan Miracle”) 2000 Kohtalokkaat laukaukset One Kill kapteeni Mary Jane O’Malley 2004 Gracie’s Choice Gracie’s Choice Rowena Lawson 2004 The Dead Will Tell The Dead Will Tell Emily Parker 2005 Hopeakellojen arvoitus Silver Bells Catherine O’Mara 2006 Fatal Desire Fatal Desire Tanya Sullivan 2011 Girl Fight Girl Fight Melissa 2011 Silent Witness Silent Witness Kate Robb 2014 One Christmas Eve One Christmas Eve Nell Blackemore 2016 Looks Like Christmas Looks Like Christmas Carol Montgomery 2022 Girl in Room 13 Girl in Room 13 Janie Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 1987–1991 Another World Another World Vicky Hudson / Marley Love 72 jaksoa 1991 Murphy Brown Murphy Brown Nica ”It Came from College” 1993 Nuori Indiana Jones seikkailee The Young Indiana Jones Chronicles Kate ”The Scandal of 1920” 1998 Ellen Ellen Karen ”Hospital” 2001 Ally McBeal Ally McBeal Melanie West 7 jaksoa 2004–2005 Everwood Everwood Amanda Hayes 10 jaksoa 2005 Muodon vuoksi Nip/Tuck Nicole Morretti 3 jaksoa 2005–2006 Higglytown Heroes Higglytown Heroes tarjoilijatar Gloria (ääni) 3 jaksoa 2006–2008 Teoria miehistä Men in Trees Marin Frist 36 jaksoa 2007 Masters of Science Fiction Masters of Science Fiction Martha Van Vogel ”Jerry Was a Man” 2009–2011 Hung Hung Jessica Haxon 30 jaksoa 2012 Blackout Blackout tri. Debra Westen 3 jaksoa 2013 Save Me Save Me Beth Harper 7 jaksoa 2013–2014 The Michael J. Fox Show The Michael J. Fox Show Susan Rodriguez-Jones 5 jaksoa 2013, 2015 Seikkailuhetki Adventure Time Cherry Cream Soda (ääni) 2 jaksoa 2014 The Legend of Korra The Legend of Korra Suyin Beifong (ääni) 14 jaksoa 2015 Dig Dig Lynn Monahan 10 jaksoa 2015 Quantico Quantico tri. Susan Langdon ”Guilty” 2016 Aftermath Aftermath Karen Copeland 13 jaksoa 2017–2018 The Brave The Brave apulaisjohtaja Patricia Campbell 13 jaksoa 2018–2019 Chicago P.D. Chicago P.D. poliisikomentaja Kate Brennan 11 jaksoa 2021–2023 All Rise All Rise Corrine Cuthbert 6 jaksoa == Lähteet == === Viitteet === Luokka:Yhdysvaltalaiset näyttelijät Luokka:Daytime Emmy -palkinnon saajat Luokka:Liikenneonnettomuudessa kuolleet Luokka:Vuonna 1969 syntyneet Luokka:Vuonna 2022 kuolleet